Í gær var flaggað og fagnað í Grundarfirði , en Leikskólinn Sólvellir átti þrítugsafmæli og var haldið upp á það með pompi og prakt . Leikskólinn , sem var stofnaður af Rauða kross fólki á staðnum ásamt sveitarfélaginu , hefur elst vel , stækkað jafnt og þétt og nú eru þar um 44 börn . Einn starfsmaður , Matthildur Soffía Guðmundsdóttir aðstoðarleikskólastjóri , hefur starfað í skólanum frá upphafi og var henni veittur blómvöndur af tilefni þessi . Opið hús var af tilefni dagsins og lögðu margir leið sína í skólann til að heiðra afmælisbarnið og taka þátt í gleðinni , en börnin voru með söngdagskrá sem þau fluttu fyrir gesti , en síðan var gestum og gangandi boðið upp á glæsilegar veitingar og kaffi . Nánari fréttir verða af afmælinu í næsta blaði Skessuhorns .